text: Представяме Ви идеален начин за рециклиране на Вашите консервени кутии, останали след поход в планината. Те са отличен материал за декупаж, а и не само те. В тази статия ще Ви покажем още и интересни идеи как да предадете нов винтидж стил на Вашите керамични саксии и така да украсите градината си, че всеки гост да ахне щом види какви чудеса сте сътворили.
  Декупажът е доста забавно хоби и Ви позволява да бъдете много креативни. То също е доста терапевтично и успокояващо занимание. Всичкото това рязане и залепване всъщност може да бъде много отпускащо.
  Всичко, от което имате нужда са няколко салфетки, ножица, лепило, стари керамични саксии и няколко празни консервени кутии.